
RAPORT DE SPECIALITATE
la proiectul de hotarare privind majorarea salariilor de bază pentru funcţionarii publici şi personalul contractual din cadrul familiei ocupaţionale  “Administraţie”  din cadrul  aparatului de specialitate al primarului comunei Pârscov și din instituțiile și serviciile publice 
de interes local
	


Avand in vedere prevederile :
- art. 120, alin.(1), art. 121, alin.(1), din Constituția României, republicată;
- art. 3 și art.4 din Carta Europeană a autonomiei locale, adoptată la Strasbourg pe 15 octombrie 1985, ratificată prin Legea nr. 199/1997;
- art. 154 alin. (1), alin. (3) și alin. (4), raportate la cele ale art. 155 alin. (5) lit. e), precum și ale art. 155 alin. (4) lit. a), din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;
- art. 11 din Legea-cadru nr. 153/2017 privind salarizarea personalului plătit din fonduri publice, precum și ale Anexei nr. IX la aceeași lege; 
- Hotărârii Guvernului nr. 900/2023 pentru stabilirea salariului de bază minim brut pe țară garantat în plată la nivelul de 3.300 lei, începând cu luna octombrie 2023; 
[bookmark: _Hlk169507173]-Hotărârii Consiliului Local al Comunei Pârscov nr. 26/2023, privind stabilirea salariilor de bază pentru funcţionarii publici şi personalul contractual din cadrul familiei ocupaţionale “Administraţie” din cadrul și din afara aparatului de specialitate al primarului comunei Pârscov şi din cadrul Consiliului local Pârscov-Serviciul de apă;
- adresa Instituției Prefectului jud Buzău nr. 11631/17.08.2023 prin care se comunică legalitatea hotărârii Consiliului Local al Comunei Pârscov nr. 26/2023 ,
- dispozițiile Primarului Comunei Pârscov nr. 330-332 /2024 pentru stabilirea modalității tranzitorii de aplicare a actelor administrative anterioare privind individualizarea salariilor de bază aferente funcţiilor publice şi contractuale din cadrul și din afara aparatului de specialitate al primarului comunei Pârscov, începând cu luna ianuarie 2024, 
-în considerarea faptului că, în conformitate cu prevederile art. 11 alin. (4) din Legea-cadru a salarizării nr. 153/2017, nivelul veniturilor salariale ale personalului [așa cum acestea sunt definite prin art. 7 litera m) din aceeași Lege-cadru] este limitat la indemnizația viceprimarului, dar și că:
a) prin Articolul II al Ordonanței de Urgență a Guvernului nr. 53/2024 privind măsuri referitoare la salarizarea personalului din unele sectoare de activitate bugetară, precum și reglementarea unor aspecte organizatorice, se stabilește că, prin derogare de la limitarea prevăzută la art. 11 alin. (4) din Legea-cadru a salarizării nr. 153/2017, funcționarii publici și personalul contractual din cadrul familiei ocupaționale „Administrație“ din aparatul de specialitate al primarului și din instituțiile și serviciile publice de interes local corespunzătoare anexei nr. IX lit. C poziția 27 pot beneficia, începând cu luna iunie 2024, de majorarea salariului de bază cu până la 10% față de nivelul acordat pentru luna decembrie 2023;
-văzând clarificările comunicate Sindicatului Național SCOR de către Ministerul Muncii și Solidarității Sociale, prin scrisoarea nr. 192/MCV/31.05.2024, cu privire la modalitatea de acordare a majorării salariale prevăzute la lit. a) de mai sus;
- prevederile legii nr . 24/2000 , privind normele de tehnică legislativă pentru elaborarea actelor normativ, republicată , actualizată , 
-procesul verbal nr.  6317 / 2024 încheiat în urma consultării sindicatului reprezentativ SCOR cu privire la majorarea salariilor de bază pentru funcţionarii publici şi personalul contractual din cadrul familiei ocupaţionale “Administraţie” din cadrul și din afara aparatului de specialitate al primarului comunei Pârscov ,
a fost initiat acest proiect de hotarare prin intermediul caruia se propune majorarea incepand cu luna iunie 2024 cu 10% față de nivelul acordat pentru luna decembrie 2023, aplicat la salariul de bază aflat în plată,  a salariilor din cadrul și din afara aparatului de specialitate al primarului comunei Pârscov, modalitatea de calcul fiind atasata prezentului raport de specialitate .
Salariile de baza majorate , sunt prevăzute în anexa la proiectul de hotărâre , modificandu-se în mod corespunzător anexa nr. 1 a Hotărârii Consiliului Local al Comunei Pârscov nr. 26/2023 , restul prevederilor acesteia mentinandu-si aplicabilitatea. 

	Urmare celor expuse, consideram legal si oportun proiectul de hotarare initiat de primarul comunei Pârscov, asupra căruia solicitam aprobarea de către Consiliului local al comunei Pârscov .

